Aalborgs Stifts Adresseavis, 1826-02-09
Søndagen den 29de Januarii opførtes paa Vesterbroes Theater i Anledning af Hs. M. Kongens Fødselsdag et interessant Divertissement i gammel romersk Vaabenfægtning, Marscher, Dands, Gruppering og Befrandsning. Martis Tempel, med Kongens Navn, forvandledes i en hvid Krystal-Jld, som i den pragtfuldeste Glands fuldendtes med Musket-Jld. Sal. Kammerherre Dribergs Embedsbane læses i Dagen: 1758 blev han antaget blandt de kongel. Cadetter. 1766 Secondlieutenant ved det kongelige Artilleri corps. 1773 udnævnt til Capitain, og anbetroet et nationalt Compagni. 1779 blev han fra det fyenske Jnfanteri Regiment commanderet til Posteringen ved Kongeaaen, for at afværge Qvægsygens Udbrud i Jylland. General krigscommissær Wildenrath havde Directionen over det Hele. Han overdrog Driberg Passagestedet Foldingbroe; og ved denne Post forblev han opmærksom paa de næsten dagligen forefaldende Tolddefraudationer, hvilke han holdt for Pligt saavidt muligt at forebygge. Han bevirkede flere Confiskationer, og at den Kongelige Casje ved Ribes og Coldings Tolddistricter vandt et betydeligt Tilskud, saalænge Cordonen varede. 1780, da Qvægsygen paa flere Steder i Jylland havde yttret sig, afløstes han fra Posten ved Foldingbroe, for at overtage Overcommanden over, og det specielle Tilsyn ved de med Qvægsygen befængte Byer, udføre de imod samme anordnede Foranstaltninger, og var saa heldig at standse Sygdommens videre Fremgang i Jylland; hvorefter han 1782 blev beordret til Grændseskjeller imellem Hertugdommene Slesvig og Holsten, for med de ham undergivne Over, og Underofficerer samt Mandskab, efter den ham givne Fuldmagt, at standse Qvægsygen i Hertugdømmet Slesvig, naar den der maatte yttre sig. 1783, 4de September ved Cabinets-Skrivelse udnævnt til Kammerherre. 1790 afgik han formedelst en betydelig Legemssvækkelse fra det fyenske Jnfanteri-Regiment, som Major med 900 Rdlr. i Vartpenge, og Løfte om det første ledigblivende Krigs- og Landcommissær;-District; og modtog samme Aar det fyenske District, dog uden forhøjet Løn. 1791 blev det overdraget ham at fuldføre den ny Landmilice-Indretnings Grundvold, ved at bestyre og afholde de anordnede Extra Sessioner i Sjælland og Jylland, hvilke formedelst Generalkrigscommissær Wildenraths pludselige Død vare standsede; endvidere udførte han den Afdødes øvrige Forretninger som Generalkrigscommissær, dog uden derfor at tillægges Embedsløn. Det faldt derved i hans Lod at ordne og indrette alt det som stod i Forbindelse med den endnu vedvarende Landmilice-Jndretning. 1793 bereiste han, efter Kongelig befaling, samtlige danske Sølemitdistricter, for at udvide disse efter Stedernes lokale Beliggenhed, samt fuldstændigere at ordne Districternes Jndretninger. 1794 fik han Generalkrigscommisær-Embedet for Danmark med den dertil reglementerede Løn. 1802 bleve samtlige Jndrollerings Districter i Danmark underlagte hans Embede, som Generalkrigscommissær, ligesom og Søe-Extrasessionerne i hele Danmark af ham bleve ordnede, og Districterne indrettede efter den af ham lagte, allernaadigst approberede, Plan. 1803 erholdt han kongel. Befaling at indtræde i den for Kjøbenhavn specielt anordnede Søe-Extrasessions-Commission, for, efter den af ham lagte Plan, at ordne og indrette Søe-Jndrolleringen her, saaledes som den siden den Tid er vedligeholdt. 1806 blev han Medlem af den til Landeværnets Organisation og Recruteringens bedre Indretning, anordnede Commission. 1807 udarbeidede han, under Hs. Majestæts Kongens egen allerhøieste Veiledning, de allernaadigst befalede Tabeller, hvorefter de annecterede Batailloners Districter bleve dem tildeelte. 1809 blev han optaget blandt Dannebrogsordenens Riddere af 4de Classe. 1819, 25de Juli blev han Storkors af Dannebrog.